Diari Oficial de la Generalitat Valenciana


Sumari del DOGV 6189, del 21-01-2010 (2010/200)

Acceptació de la delegació en període voluntari i executiu de diverses taxes dels ajuntaments d'Aspe, Finestrat, l'Alfàs del Pi, Los Montesinos, Monforte del Cid, Tàrbena, Benejúzar, Balones i Tibi.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6189

Data del DOGV
:   21-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/200


Data del document
:   21-12-2009

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Acceptació de la delegació en període voluntari i executiu de diverses taxes dels ajuntaments d'Aspe, Finestrat, l'Alfàs del Pi, Los Montesinos, Monforte del Cid, Tàrbena, Benejúzar, Balones i Tibi. [2010/200]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei reguladora de les Hisendes locals, es publica l'acceptació, mitjançant un decret del president de la Diputació Provincial de data 21 de desembre de 2009, de les delegacions efectuades pels plens dels ajuntaments d'Aspe, en la sessió de data 27 d'octubre de 2009, de Finestrat, en la sessió de data 26 de novembre de 2009, de l'Alfàs del Pi, en la sessió de data 25 de setembre de 2009, de Los Montesinos, en la sessió de data 26 de novembre de 2009, de Monforte del Cid, en la sessió de data 12 de novembre de 2009, de Tàrbena, en la sessió de data 8 d'octubre de 2009, de Benejúzar, en la sessió de data 16 d'octubre de 2009, de Balones, en la sessió de data 30 de juliol de 2009, i de Tibi, en la sessió de data 24 de setembre de 2009, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple Provincial de data 21 de desembre de 1989 (BOP núm. 46, de data 24.02.1990, i DOGV núm. 1261, de data 09.03.90), en les matèries que s'assenyalen a continuació:  
- Recaptació en període executiu dels deutes per liquidacions d'ingrés directe, així com les autoliquidacions:  
· Aspe, Finestrat, l'Alfàs del Pi, Los Montesinos i Monforte del Cid.  
Tots els tributs i tots altres ingressos de dret públic.  
- Recaptació en període voluntari i executiu dels deutes per recepció i liquidacions d'ingrés directe corresponents als tributs i, si pertoca, preus públics:  
· Tàrbena  
Taxa per abastiment d'aigua.  
· Benejúzar  
Taxa d'aigua potable.  
· Balones  
Taxa per prestació del servei de cementeri municipal.  
· Tibi  
Taxa per ocupació de volada de la via pública per desguassos de canals.  
Aquestes delegacions realitzades a favor de la Diputació Provincial pels municipis d'Aspe, Finestrat, l'Alfàs del Pi, Los Montesinos, Monforte del Cid, Tàrbena i Balones entraran en vigor el dia que es publiquen en el Butlletí Oficial de la Província d'Alacant i estaran vigents fins al 31 de desembre de 2014; la del municipi de Tibi entrarà en vigor el dia que es publique en el Butlletí Oficial de la Província d'Alacant i estarà vigent fins al 31 de desembre de 2010; i la del municipi de Benejúzar entrarà en vigor el dia que es publique en el Butlletí Oficial de la Província d'Alacant i estarà vigent fins al 31 de desembre de 2011. I quedaran prorrogades de forma tàcita per períodes de cinc anys, si cap de les parts hi manifesta expressament la seua voluntat en contra i si s'ha comunicat a l'altra amb una antelació no inferior a sis mesos al seu acabament o a la de qualsevol dels períodes de pròrroga.  
Alacant, 21 de desembre de 2009.- El president: José Joaquín Ripoll Serrano. La secretària general: Amparo Koninckx Frasquet.